

Näyttelykeskus WeeGee on monipuolinen museoiden, näyttelyiden ja tapahtumien keskus. WeeGee toimii professori Aarno Ruusuvuoren (1925-1992) suunnittelemassa entisessä Weilin&Göösin kirjapainotalossa Espoon Tapiolassa. Näyttelykeskuksessa on neljä museota: EMMA – Espoon modernin taiteen museo, Espoon kaupunginmuseo KAMU, Suomen Lelumuseo Hevosenkenkä ja Suomen Kellomuseo. WeeGeessä toimii museokauppa EMMA Shop ja ravintola Lumière WeeGee. WeeGeen pihalla on arkkitehti Matti Suurosen suunnittelema Futuro-talo, joka on avoinna yleisölle toukokuusta syyskuuhun. Museoiden laajan näyttelytarjonnan lisäksi Studio Suurosessa on esillä vaihtuvia näyttelyitä. WeeGee tarjoaa kävijöilleen inspiraatioita ja elämyksiä ympäri vuoden. Tervetuloa!

Espoon tapahtuma- ja kulttuuripalveluiden turvallisuustoimenpiteet syyskaudella 2020

Tervetuloa turvallisesti näyttelykeskukseen. Näyttelykokemuksen turvallisuuteen ja miellyttävyyteen kiinnitetään erityistä huomiota jo valmiiksi avarissa yleisötiloissa hygienian ja kulkureittien uudelleen suunnittelun avulla.

Noudatamme AVI:n, THL:n, OKM:n ja Espoon kaupungin turvallisuusohjeistuksia ja -suosituksia.

Tutustu asiakkaiden turvallisuusohjeisiin vieraillessasi näyttelykeskuksessa. Päivitämme ohjeistusta välittömästi tilanteen niin vaatiessa.

Ilolla jälleennäkemistä odottaen!

WeeGeen henkilökunta



Yleiset turvallisuusohjeet



• Ethän saavu kipeänä tai jos epäilet olevasi kipeä.

• Käytäthän käsidesipisteitä, joita löytyy aulatiloista, ravintolasta ja museoista. Olemme tehostaneet tilojen siivousta.

• Yski oikein - joko hihaan tai kertakäyttönenäliinaan, jonka heität heti pois.

• Lippua ostaessasi, käytä mieluiten kortti- ja lähimaksua tai Museokorttia.

• Lipunmyyntiin ja ravintolaan jonottaessasi, pidä turvaetäisyyttä muihin asiakkaisiin ja henkilökuntaan, huomioi muut liikkuessasi WeeGeellä.



Toimenpiteet asiakaspalvelussa, näyttelytiloissa ja ravintolassa



• Käytössä olevissa tiloissa tehdään siivousta noudattaen TTL:n COVID-19 siivousohjeita. Ovien kahvoja ja tiloissa olevia kosketuspintoja pyyhitään desinfioivalla pesunesteellä useita kertoja päivässä.

• Palvelutiskeillä on pisarasuoja.

• Futuro-taloon pääsee sisälle tutustumaan vain yksi seurue kerrallaan

• WeeGeen museoissa on kiertosuuntaopasteita tai henkilökuntaa ohjaamassa asiakkaita

• Hissiin voi mennä kerrallaan 2 henkilöä tai oma seurue, jotta turvavälejä pystytään noudattamaan.

• Ravintolasta on vähennetty asiakaspaikkoja, jotta turvaväli toteutuu.

• Olemme poistaneet yleisötiloista ja museotiloista kosketeltavia esineitä.

• Mikäli vierailusi aikana sinulle herää kysymyksiä tai haluat antaa palautetta turvallisuuteen liittyvistä toimenpiteistämme, olethan yhteydessä asiakaspalveluumme tai muuhun henkilökuntaan.

Ajankohtaista

Tule matkalle maisema-arkkitehtuurin ja elinympäristöjen suunnittelun maailmaan osallistumalla maisema-arkkitehtuurityöpajaan pe 4.9. Lue lisää tästä.

Näyttelykeskus WeeGeellä sijaitsevan EMMA-museon suosittuun Luova piirustus -taidepajaan voi nyt osallistua myös kotona. Lue lisää ja osallistu tästä.

Näyttelykeskus WeeGee avoinna yleisölle ti 2.6.2020 alkaen. Lisätietoja tapahtuma- ja kulttuuripalveluiden aukioloajoista tästä.

Utopistinen designklassikko Venturo-talo täydentää Näyttelykeskus WeeGeen tarjontaa. Lue lisää tästä.

Näyttelykeskus WeeGeen liput voi ostaa ennakkoon älypuhelimeen. Lue lisää tästä.

Saat ajankohtaista tietoa WeeGeen tapahtumista uutiskirjeestä. Voit tilata uutiskirjeen tästä.